2000R1209 — LT — 20.08.2003 — 001.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

▼M1

KOMISIJOS REGLAMENTAS (Euratomas) Nr. 1209/2000

2000 m. birželio 8 d.

, nustatantis Euratomo sutarties 41 straipsnyje nurodytų pranešimų nagrinėjimo tvarką

▼B







EUROPOS BENDRIJŲ KOMISIJA, atsižvelgdama į Europos atominės energijos bendrijos steigimo sutartį, ypač į jos 41 straipsnį, atsižvelgdama į 1999 m. gruodžio 2 d. Tarybos reglamento (Euratomas) Nr. 2587/1999, apibūdinančio investicinius projektus, apie kuriuos reikia pranešti Komisijai pagal Sutarties 41 straipsnį ( 1 ), nuostatas, kadangi: kadangi: Komisija, vykdydama Sutarties IV skyriuje jai pavestą užduotį, privalo nustatyti 41 straipsnyje asmenims ir įmonėms numatyto įpareigojimo pranešti apie investicinius projektus, susijusius su naujais įrenginiais ir taip pat su pakeitimais ar konversijomis, atitinkančiais Tarybos nustatytus tipo ir dydžio kriterijus, vykdymo tvarką, PRIĖMĖ ŠĮ REGLAMENTĄ:







▼M1

1 straipsnis

1. Informacija apie investicinius projektus, susijusius su naujais įrenginiais ir taip pat su pakeitimais ar konversijomis, atitinkančiais Reglamente (Euratomas) Nr. 2587/1999 nustatytus tipo ir dydžio kriterijus, Komisijai teikiama pagal šio reglamento priede pateiktą formą.

Forma gali būti pateikta atspausdinta popieriuje arba elektroniniu būdu.

2. Gavusi pranešimą, Komisija nedelsdama apie tai informuoja susijusius asmenis arba įmones.

▼B

2 straipsnis

Pagal Sutarties 41 straipsnyje asmenims ir įmonėms, dalyvaujantiems Sutarties II priede išvardytų rūšių pramoninėje veikloje, nurodytą įpareigojimą pranešti Komisijai apie investicinius projektus, informacija turi būti teikiama apie visus Bendrijoje jau veikiančius arba veiksiančius įrenginius; (šį įpareigojimą atitinkamais atvejais vykdo vietos vadovybė, jeigu įmonių būstinės yra ne Bendrijos teritorijoje).

3 straipsnis

Jeigu informacija, kurią būtina perduoti pagal Sutarties 41 straipsnį, jau buvo pateikta kartu su bendro pobūdžio duomenimis, teikiamais pagal Sutarties 37 straipsnį, pranešime gali pakakti nuorodos į minėtą pirmiau pateiktą informaciją ir taip pat į visą kitą informaciją, kurią būtina pateikti pagal šio reglamento priede nurodytos formos turinį.

▼M1

3a straipsnis

1. Gavusi pranešimą, Komisija jį nedelsiant nagrinėja. Komisija pareiškia savo nuomonę rekomendacijos forma.

2. Jeigu išnagrinėjusi pranešimą Komisija prieina prie išvados, kad investicinis projektas, apie kurį pranešama, nekelia jokių abejonių dėl atitikimo Euratomo sutartyje iškeltiems tikslams ir nuostatoms, ji tai užprotokoluoja ir pareiškia savo nuomonę rekomendacijos forma, kuri yra siunčiama atitinkamiems asmenims, įmonėms ir valstybėms narėms.

3. Jeigu išnagrinėjusi pranešimą Komisija prieina prie išvados, kad yra abejonių dėl to, kad investicinis projektas, apie kurį pranešama, atitiktų Euratomo sutarties tikslus ir nuostatas, ji pradeda išsamią nagrinėjimo procedūrą, kad galėtų išsamiai išnagrinėti visus investicinio projekto aspektus, susijusius su šioje Sutartyje iškeltais tikslais.

4. 2 dalyje nurodyta rekomendacija turi būti parengta ir 3 dalyje nurodyta išsami nagrinėjimo procedūra turi būti atlikta per 2 mėnesius. Šis laikotarpis pradedamas skaičiuoti nuo kitos dienos po to, kai gaunamas pilnas šio reglamento ir Reglamento (Euratomas) Nr. 2587/1999 reikalavimus atitinkantis pranešimas. Pranešimas laikomas pilnu, jeigu per du mėnesius nuo jo arba nuo bet kokios pareikalautos papildomos informacijos gavimo Komisija neprašo jokios kitos informacijos.

5. Kai, laikantis 2 dalies, Komisija neparengė rekomendacijos ir nesiėmė jokių veiksmų per 4 dalyje nustatytą laikotarpį, laikoma, kad investicinis projektas atitinka Euratomo sutarties tikslus ir nuostatas.

3b straipsnis

1. Kai Komisija mano, kad atitinkamo asmens ar įmonės pateikta informacija, susijusi su investiciniu projektu, apie kurį turi pranešti, nėra išsami, ji pareikalauja pateikti visą būtiną informaciją. Jeigu atitinkamas asmuo ar įmonė tokį prašymą įvykdo, Komisija tam asmeniui ar įmonei praneša apie atsakymo gavimą.

2. Kai atitinkamas asmuo ar įmonė nepateikia prašomos informacijos per Komisijos numatytą laikotarpį arba pateikia neišsamią informaciją, Komisija siunčia priminimą ir nustato atitinkamą papildomą laikotarpį, per kurį informacija turi būti pateikta.

3c straipsnis

1. Pradėdama išsamaus nagrinėjimo procedūrą, Komisija apibendrina atitinkamus fakto teisės klausimus bei prideda preliminarų investicinio projekto vertinimą Euratomo sutarties tikslų ir nuostatų bei Reglamento (Euratomas) Nr. 2587/1999 atžvilgiu. Komisija kreipiasi į atitinkamus asmenis arba įmones, ragindama pateikti savo pastabas ir pratęsti svarstymus su Komisija per nustatytą laikotarpį, kuris paprastai nėra ilgesnis nei du mėnesiai.

2. Atitinkamiems asmenims ar įmonėms rekomenduojama nepradėti vykdyti investicinio projekto tol, kol Komisija nepateikė savo rekomendacijos dėl šio projekto, arba kol jis nėra laikomas kaip atitinkantis Euratomo sutarties tikslus ir jos nuostatas, kaip numatyta 3a straipsnio 5 dalyje.

3d straipsnis

1. Kai po svarstymo ir (arba) po to, kai atitinkamas asmuo ar įmonė atlieka pakeitimus, Komisija nustato, kad investicinis projektas atitinka Euratomo sutarties tikslus ir nuostatas, Komisija šią nuomonę pateikia rekomendacijos forma, kurią siunčia atitinkamiems asmenims, įmonėms ir valstybei narei.

2. Jeigu po svarstymo ir (arba) po to, kai atitinkamas asmuo ar įmonė atlieka pakeitimus, Komisija nustato, kad investicinis projektas, apie kurį pranešama, neatitinka Euratomo sutarties tikslų ir nuostatų, Komisija šią nuomonę pateikia rekomendacijos forma, kurią siunčia atitinkamiems asmenims, įmonėms ir valstybei narei.

3. Pagal 1 ir 2 straipsnio dalis Komisija nuomonę priima iš karto, kai išsklaidomos 3a straipsnio 3 dalyje nurodytos abejonės. Tiek, kiek tai įmanoma, Komisija stengiasi priimti rekomendaciją per šešis mėnesius nuo išsamios nagrinėjimo procedūros pradžios.

4. Pasibaigus 3 dalyje nurodytam laikotarpiui ir kai to prašo atitinkamas asmuo arba įmonė, Komisija, remdamasi turima informacija, per du mėnesius parengia savo rekomendaciją.

3e straipsnis

Parengusi rekomendaciją dėl svarstomo investicinio projekto, Komisija atlieka konkrečių priemonių, kurių atitinkamas asmuo ar įmonė ėmėsi arba ketina imtis atsižvelgdama į Komisijos rekomendaciją, priežiūrą ir, tam tikrais atvejais, apsvarsto šias priemones su atitinkamu asmeniu ar įmone.

3f straipsnis

Suteikusi galimybę atitinkamam asmeniui ar įmonei pateikti savo pastabas, Komisija gali atšaukti pagal 3a ir 3d straipsnius priimtas rekomendacijas, jeigu informacija, kuri buvo pagrindas priimant rekomendaciją, buvo neteisinga.

Prieš atšaukdama rekomendaciją ir priimdama naują rekomendaciją, Komisija, laikydamasi 3a straipsnio 3 dalies, pradeda išsamią pranešimo nagrinėjimo procedūrą.

▼B

4 straipsnis

Bet koks pakeitimas, padarytas įgyvendinant investicinius projektus, apie kuriuos Komisijai pranešta pagal šį reglamentą, nurodomas kitame pranešime, laikantis tokių pat sąlygų.

▼M1

4a straipsnis

Pranešusiam apie investicinį projektą asmeniui ar įmonei Komisija persiunčia visas trečiųjų asmenų pastabas ir išvadas dėl projekto, kurios turės įtakos Komisijos rekomendacijai.

4b straipsnis

1. Gavusi atitinkamų valstybių narių, asmenų ir įmonių sutikimą, Komisija paskelbia visus investicinius projektus, apie kuriuos jai pranešta, bei pagal šį reglamentą priimtas rekomendacijas.

2. Komisija paskelbia metinę ataskaitą, kurioje apibendrinamas priimtų rekomendacijų įgyvendinimas ir konkrečios priemonės, kurių ėmėsi atitinkami asmenys ar įmonės, atsižvelgdami į Komisijos nuomonę.

Jei būtina, kai negaunama Euratomo sutarties 44 straipsnyje nurodyto sutikimo, ataskaitoje laikomasi profesinės paslapties taisyklių.

▼B

5 straipsnis

Bet kokį minėtos formos pakeitimą Komisija skelbia Europos Bendrijų oficialiajame leidinyje.

6 straipsnis

1958 m. lapkričio 5 d. EAEB Komisijos Reglamentas Nr. 1 ( 2 ) panaikinamas nuo šio reglamento įsigaliojimo dienos.

Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.

Šis reglamentas yra privalomas visas ir tiesiogiai taikomas visose valstybėse narėse.









PRIEDAS







INVESTICINIS PROJEKTAS (pavyzdys) Sutarties II priede išvardytos pramoninės veiklos rūšys Pateiktina informacija Visos veiklos rūšys nuo 1 iki 13 1.1. Apie investicinį projektą informuojančio asmens ar įmonės adresas ir, tam tikrais atvejais, atsakingo asmens, kuriam prireikus galima pateikti papildomus klausimus, pavardė. 1.2. Investicinio projekto pavadinimas. 1.3. Pramoninės veiklos rūšys, kurioms pagal Sutarties II priedą priskiriamas investicinis projektas. 1.4. Ar tai bus naujas įrenginys, pakeitimas ar konversija? 1.5. Nuoroda į Euratomui anksčiau pateiktus dokumentus apie investicinį projektą (korespondencijos data). 1.6. Asmens (-ų) pavardė ir adresas arba įmonės (-ių) pavadinimas ir adresas, kuris (-ie): a) eksploatuos įrenginį; b) rengs įrenginio projektą; c) prižiūrės ir tikrins, kaip įgyvendinamas projektas; d) turės didžiausią atsakomybę už įrangos tiekimą. 1.7. Finansavimo būdai. 1.8. Geografinė padėtis. 1.9. Trumpas aprašymas ir bendri planai. 1.10. Pradinio montavimo sąnaudos (eurais) ir sąnaudų suskirstymas į pagrindines sudedamąsias dalis. 1.11. Siūlomas pagrindinių užsakymų teikimo, montavimo ir paleidimo grafikas, ypač pradinių sutarčių su tiekėjais sudarymas dėl statybos darbų pradžios ir planuojama eksploatacijos pradžios data. 1.12. Planų dėl įrenginių eksploatacijos nutraukimo apibūdinimas, jeigu tokių planų yra. 1.13. Oficiali valstybės institucija, išduodanti statybos ir eksploatavimo licencijas: eksploatavimo licencijos galiojimo terminas. 1.14. Trumpas mokslinio tiriamojo darbo ir technologijų plėtros programų apibūdinimas, jeigu tokių programų yra. Visos veiklos rūšys, išskyrus 11 (reaktoriai) 2.1. Gamybos struktūra ir pobūdis: metinis pajėgumas. 2.2. Pagrindiniai įrenginio požymiai. 2.3. Jeigu siūloma išplėsti įrenginį, nurodyti, kokiu procesu, per kokį laikotarpį ir kokia dalimi planuojama pakeisti metinę gamybą. 2.4. Jeigu išplėtimas neplanuojamas, nurodyti, ar, atsižvelgiant į vietines sąlygas ir kitas aplinkybes, yra galimas metinės gamybos pajėgumo padidėjimas ir, jei taip, tai kokios apimties. 11 veiklos rūšiai 3.1. Planuojamo reaktoriaus tipo pavadinimas ir pagrindinis ar kitoks (-ie) panaudojimas (-ai). 3.2. Pagrindiniai įrenginio požymiai. 3.3. Pagrindiniai naudotino kuro elementų požymiai. 3.4. Lėtiklio ir reflektoriaus charakteristikos. 3.5. Pagrindinio ir papildomo aušalo charakteristikos. 3, 4, 5, 6, 7, 8, 9, 10 veiklos rūšys; prireikus 12, 13 4.1. Siūloma pagrindinių atsargų, kurių reikia gamyklos veiklai, sudėtis ir jų metinis kiekis, įskaitant galingumo reikalavimus ir nurodant siūlomus tiekėjus. 4, 5, 7, 8, 11, 12 veiklos rūšys; prireikus 13 5.1. Prireikus papildomi duomenys apie įrenginio vietą. 1 veiklos rūšiai 6.1. Telkinio, kuriame turi būti vykdomi darbai, geologija. 6.2. Telkinio, kuriame turi būti vykdomi darbai, patvirtintos atsargos. 6.3. Telkinio, kuriame turi būti vykdomi darbai, apskaičiuotos atsargos. 6.4. Iš viso patvirtintų ir apskaičiuotų atsargų nuolaidai taikyti. 5 veiklos rūšiai 7.1. Kuro elementų apibūdinimas.